“รฟม.” ผลักดันเปิดประมูล รถไฟฟ้าสายสีส้ม-สีม่วงใต้ เอกชนยื่นซอง ต.ค.นี้ คาดรู้ผลสิ้นปี!
"ศักดิ์สยาม ชิดชอบ" รมว.คมนาคม เผย “รฟม.” เร่งผลักดันเปิดประมูล รถไฟฟ้าสายสีส้ม-สีม่วงใต้ เอกชนยื่นซอง ต.ค.นี้ คาดรู้ผลสิ้นปี!
"ศักดิ์สยาม ชิดชอบ" รมว.คมนาคม เผย “รฟม.” เร่งผลักดันเปิดประมูล รถไฟฟ้าสายสีส้ม-สีม่วงใต้ เอกชนยื่นซอง ต.ค.นี้ คาดรู้ผลสิ้นปี!
18 มิ.ย. 2563

นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า การรถไฟฟ้าขนส่งมวลชนแห่งประเทศไทย (รฟม.) คาดว่าจะสามารถเปิดประมูลโครงการรถไฟฟ้าสายสีส้ม มูลค่า 1.1 แสนล้านบาท มีทั้งงานโยธาสายสีส้มตะวันตก และงานเดินรถตลอดทั้งเส้น ซึ่งจะออกหลักเกณฑ์ (ทีโออาร์) ในเดือน ก.ค.63 และเปิดให้เอกชนยื่นประมูลในเดือน ต.ค.นี้ คาดว่าจะสรุปผลการประมูลได้ภายในสิ้นปี 63
ขณะที่โครงการรถไฟฟ้าสายสีม่วงใต้ (เตาปูน-ราษฎร์บูรณะ) จะเปิดประมูลงานโยธา มูลค่ากว่า 8 หมื่นล้านบาทในเดือน ก.ย. นี้ และคาดว่ารู้ผลในปลายปีนี้ โดยยังรอการเปิดประมูลงานเดินรถของรถไฟฟ้าสายสีม่วง (ราษฎร์บูรณะ-คลองบางไผ่)